Man vas oor oom se moordArgieffoto ŉ 41-jarige man van Jabulani in Soweto is in hegtenis geneem nadat hy glo sy oom tydens ŉ stryery vermoor het. “Die twee mans het ŉ woordewisseling gehad en het handgemeen geraak,” het lt. Kay Makhubela, woordvoerder van die polisie, gesê. “Die verdagte, die man se broerskind, het hom glo met ŉ klip teen die kop geslaan.” Die 58-jarige man is op die toneel dood verklaar. Die verdagte sal na verwagting Maandag in die Protea-landdroshof verskyn op aanklag van moord.